Երկրորդ ֆիգուրանտը թուրքական կողմում եղել է Չագլարի հետ անձնապես ծանոթ գեներալ Հուլուսի Ակարը, որը Թուրքիայի ԶՈՒ Գլխավոր շտաբի պետն է: Ակարն է 2016-ի ապրիլին Էրդողանին հուշում, որ կա նման թուրք վաճառական Ռուսաստանում՝ Չավիթ Չագլար, որը մի ժամանակ նույնիսկ եղել է քաղաքականությունում, Դեմիրելի կառավարության կազմում, նա անձնական մտերմություն ունի Դաղստանի նախագահ Ռամազան Աբդուլատիպովի հետ, իսկ վերջինս ուղիղ ելք ունի դեպի Պուտին՝ վերջինիս օգնական, թե խորհրդական Յուրի Ուշակովի միջոցով, հետեւաբար, կարելի է փորձել այս խողովակով հարաբերությունները կարգավորել: Ապրիլի 30-ին Էրդողանը հանդիպում է Ակարին ու Չագլարին եւ կանաչ լույս վառում վերջինիս առաքելության առաջ՝ միաժամանակ Թուրքիայի կողմից Ուշակովի հետ շփումների համար լիազոր անձ նշանակելով հանդիպմանը մասնակցող իր մամլո խոսնակին՝ Իբրահիմ Կալինին: